คุณค่ะ หนูมีไรจะปรึกษาค่ะ หนูมีประจำเดือนวันที่31 พ.ค 61 มาปกติ เเล้วเป็นประจำเดือนอีกทีวันที่ 27 พ.ค 61 เเล้วเป็นประจำเดือนประมาน5วันปกติ หลังจากนั้นก็มีเพศสัมพันธ์หลังประจำเดือนหาย ไม่ทราบว่าวันไหน เเต่ ก็ป้องกันด้วยถุงยางอนามัยทุกครั้ง เช็คทุกครั้งว่ารั่วหรือเปล่า เเต่ก็ไม่รั่ว เเต่ เดือนมิถุนายน ประจำเดือนไม่มา ทั้งๆที่เป็นคนที่ประจำเดือนมาปกติทุกเดือนเเต่ก็มีอาการเจ็บนมเหมือนทุกครั้งก่อนเป็นประจำเดือนเเต่ประจำเดือนก็ยังไม่มา จึงไปซื้อที่ตรวจครรภ์มาตรวจก็ขึ้น1ขีด อยากทราบว่าหนูท้องรึเปล่าค่ะ !?หรือเพราะหนูเครียดประจำเดือนเลยไม่มา
สวัสดีค่ะ หากประจำเดือนมาครั้งสุดท้ายวันที่ 27 พ.ค. และในที่ 29 มิ.ย. ประจำเดือนยังไม่มา อาจเกิดจาก1. การตั้งครรภ์ เนื่องจากการใช้ถุงยางอนามัย ไม่สามารถป้องกันการตั้งครรภ์ได้ 100% ดังนั้น โอกาสที่จะตั้งครรภ์จึงยังมีได้ อย่างไรก็ตาม หากได้ตรวจหาการตั้งครรภ์อย่างถูกต้องแล้ว และพบขึ้นเพียง 1 ขีด ก็แสดงว่าไม่มีการตั้งครรภ์เกิดขึ้นค่ะ2. มีความเครียด ทำงานหนัก ออกกำลังกายหักโหม อดนอน นอนดึก มีน้ำหนักลด หรือมีน้ำหนักเพิ่มขึ้นเร็ว3. มีการเจ็บป่วยไม่สบาย เช่น ไข้หวัด ท้องเสีย เป็นต้นสำหรับอาการเจ็บเต้านม ก็น่าจะเป็นอาการก่อนการมีประจำเดือนมาได้ ดังนั้น ควรรอประจำเดือนไปอีกซักระยะ ประจำเดือนน่าจะมาในที่สุดค่ะ